Šis raksts ir par trolejbusu maršrutu Rīgā. Par transporta maršrutiem ar līdzīgu numuru skatīt šo lapu.

9. maršruta trolejbuss izbrauc no galapunkta Iļģuciemā
**9. trolejbusu maršruts** ir Rīgas sabiedriskā transporta trolejbusu maršruts, kurā pasažieri tiek pārvadāti no 13. janvāra, Emīlijas Benjamiņas, Marijas ielas un Raiņa bulvāra krustojuma apkārtnes pilsētas centrā (galapunkts saucas "Stacijas laukums") līdz Iļģuciemam, Baltās, Lidoņu un Spilves ielas krustojumam.

9. trolejbusu maršruta kopējais garums ir aptuveni 18,4 km, virziena **Stacijas laukums** — **Slokas iela** — **Iļģuciems** garums ir 10 km, bet virziena **Iļģuciems** — **Stacijas laukums** - 8,4 km.

Tā kā pilsētas centrā nav uzstādīts trolejbusu kontakttīkls, tie posmā aiz Akmens tilta no pieturvietas "11. novembra krastmala" līdz galapunktam "Stacijas laukums" un atpakaļ līdz pieturvietai "Nacionālā bibliotēka" Uzvaras bulvārī brauc izmantojot dīzeļģeneratoru (vecais 8. un 9. maršruta kontakttīkls gan sākas 11. novembra krastmalā pie Akmens tilta, taču drošības apsvērumu dēļ, kontaktstieņu uzlikšana uz kontaktvadiem notiek tikai pēc tilta šķērsošanas).

Darbdienās 9. trolejbusu maršrutā kursē 3 trolejbusi, kuri pavisam veic 71 reisu, bet brīvdienās — 2 trolejbusi, kuri pavisam veic 47 reisu (dati uz 2022. gada decembri). Pasažieru pārvadājumus veic RP SIA "Rīgas satiksme" 2. trolejbusu parks.

Vēsture
-------

9. maršruta trolejbuss uz Akmens tilta. 2008. gada augusts
9. trolejbusa maršruts līdz 2023. gada 21. novembrim.
Trolejbusu satiksme 9. maršrutā tika atklāta 1961. gada 17. jūlijā, nodrošinot iedzīvotājiem iespēju ar trolejbusu nokļūt līdz Āgenskalna priedēm (kopā ar 6. un 7. maršrutu), Dzirciema un Iļģuciema apkaimēm. Sākotnēji trolejbusi kursēja no Brīvības pieminekļa apkārtnes caur Vecrīgu līdz Buļļu un Spilves ielas krustojumam, maršruta garums pārsniedza nedaudz vairāk kā 7 km. Dažus gadus vēlāk, saistībā ar Iļģuciema dzīvojamā masīva izbūvi, trolejbusu līnija no Dzirciema un Buļļu ielas krustojuma pa Lidoņu ielu tika pagarināta līdz Baltās, Lidoņu un Spilves ielas krustojumam (tagadējais galapunkts "Iļģuciems"). Kontakttīkls tagadējā Vecajā Buļļu un Buļļu ielā tika likvidēts.

1980. gados, pārtraucot trolejbusu kustību cauri Vecrīgai, maršruts tika saīsināts līdz Latviešu strēlnieku laukumam (tagadējais Rātslaukums). Pēc maršruta saīsināšanas trolejbusi vairs nebrauca pa Kaļķu ielu līdz Brīvības piemineklim. 1996. gadā maršrutu saīsināja no Latviešu strēlnieku laukuma līdz Latviešu strēlnieku piemineklim.

2009. gada 1. septembrī, uzlabojot satiksmes drošību 11. novembra krastmalā, trolejbusu galapunkts Latviešu strēlnieku pieminekļa pakājē tika likvidēts, 9. maršrutu pagarināja pa 11. novembra krastmalu, 13. janvāra ielu un Marijas ielu līdz autobusu galapunktam "Stacijas laukums" pie 13. janvāra, Emīlijas Benjamiņas, Marijas ielas un Raiņa bulvāra krustojuma. Trolejbusi bezkontakttīkla posmā Rīgas centrā, no pieturas "11. novembra krastmala" līdz jaunajam galapunktam un atpakaļ līdz pieturai "Kuģu iela" Iļģuciema virzienā brauc, izmantojot iebūvēto dīzeļģeneratoru. Kontakttīkla posms uz Akmens tilta un Uzvaras bulvārī līdz pieturai "Kuģu iela" ārpilsētas virzienā netiek izmantots. Mēnesi vēlāk maršrutā tika atklāta jauna pieturvieta "13. janvāra iela" ārpilsētas virzienā.

2012. gada 28. janvārī, saistībā ar Daugavgrīvas un Krišjāņa Valdemāra ielas satiksmes mezgla rekonstrukciju, tika slēgta transportlīdzekļu satiksme Mazajā Bezdelīgu ielā, liedzot iespēju trolejbusam no Daugavgrīvas ielas pa Mazo Bezdelīgu ielu nokļūt Krišjāņa Valdemāra ielā pie tās krustojuma ar Kalnciema un Slokas ielu. Līdz ar to 9. maršruta trolejbusi virzienā uz Iļģuciemu kursē caur Ķīpsalu, pa maršrutu līdz Daugavgrīvas ielai, tālāk pa tiltu pār Zunda kanālu, Krišjāņa Valdemāra ielu, pa apgriešanās vietu zem Vanšu tilta, Krišjāņa Valdemāra ielu un tālāk pa maršrutu. Jaunajā posmā esošajā pieturvietā "Preses nams" trolejbusi nepietur (attiecīgā pietura paredzēta virzienā uz pilsētas centru braucošajiem autobusu un trolejbusu maršrutiem), tā vietā tie apstājas pieturvietā "Ķīpsala" virzienā uz Pārdaugavu.

Saistībā ar Latvijas Nacionālās bibliotēkas jaunās ēkas būvdarbu tuvošanos beigām, no 2013. gada 1. novembra pieturvieta "Kuģu iela" abos virzienos tika pārdēvēta par "Nacionālā bibliotēka".

Lai Rīgas iedzīvotājiem un pilsētas viesiem būtu vieglāk orientēties pilsētā, 2014. gada 1. jūnijā pieturvieta ""Stockmann" centrs" tika pārdēvēta par "Autoosta" tuvumā esošās Rīgas Starptautiskās autoostas dēļ.

No 2023. gada 21. novembra tika izmainīta maršruta kustība virzienā uz Iļģuciemu, novirzot trolejbusus pa Uzvaras bulvāri, Slokas ielu, Kalnciema ielu un tālāk pa esošo maršrutu, tādā veidā samazinot ceļā pavadīto laiku.

Maršruts
--------

9. maršruta trolejbuss Škoda 24Tr Irisbus braucot ar dīzeļģeneratoru pa Akmens tiltu 2009. gada septembrī.
9. maršruta trolejbuss Marijas ielā, pie Stacijas laukuma
9. maršruta trolejbuss Baložu un Kristapa ielas krustojumā
9. maršruta trolejbuss Melnsila ielā
Virzienā **Stacijas laukums** — **Iļģuciems** trolejbusi kursē pa šādām ielām: Marijas iela, 13. janvāra iela, 11. novembra krastmala, Akmens tilts, Uzvaras bulvāris, Slokas iela, Kalnciema iela, Baložu iela, Kristapa iela, Melnsila iela, Vīlipa iela, Dzirciema iela un Lidoņu iela.

Virzienā **Iļģuciems** — **Stacijas laukums** trolejbusi kursē pa šādām ielām: Lidoņu iela, Dzirciema iela, Vīlipa iela, Melnsila iela, Kapseļu iela, Baložu iela, Kalnciema iela, Daugavgrīvas iela, Raņķa dambis, Uzvaras bulvāris, Akmens tilts, 11. novembra krastmala, 13. janvāra iela un Marijas iela.

Pieturvietas
------------

9. trolejbusu maršrutā ir 35 pieturas, virzienā **Stacijas laukums** — **Iļģuciems** ir 18 pieturas, bet virzienā **Iļģuciems** — **Stacijas laukums** ir 17.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Nr. | Nosaukums |
| --- | --- |
| 1 | Stacijas laukums |
| 2 | 13. janvāra iela |
| 3 | Grēcinieku iela |
| 4 | Nacionālā bibliotēka |
| 5 | A. Grīna bulvāris |
| 6 | Nometņu iela |
| 7 | Kalnciema iela |
| 8 | Baložu iela |
| 9 | Melnsila iela |
| 10 | Āgenskalna iela |
| 11 | Kuldīgas iela |
| 12 | Botāniskais dārzs / Rīgas Stradiņa universitāte |
| 13 | Sēlpils iela / Donoru centrs |
| 14 | Slokas iela |
| 15 | Vaidelotes iela |
| 16 | Buļļu iela |
| 17 | Cementa iela |
| 18 | Spilves iela |
|

 | 

| Nr. | Nosaukums |
| --- | --- |
| 1 | Spilves iela |
| 2 | Cementa iela |
| 3 | Vaidelotes iela |
| 4 | Mazā Stacijas iela |
| 5 | Sēlpils iela / Donoru centrs |
| 6 | Dārza iela / Rīgas Stradiņa universitāte |
| 7 | Botāniskais dārzs |
| 8 | Kuldīgas iela |
| 9 | Melnsila iela |
| 10 | Kapseļu iela |
| 11 | Slokas iela |
| 12 | Daugavgrīvas iela |
| 13 | Uzvaras bulvāris |
| 14 | Nacionālā bibliotēka |
| 15 | 11. novembra krastmala |
| 16 | Autoosta |
| 17 | Stacijas laukums |

 |

Maršruts ar mainītu virzienu
----------------------------

Virzienā **2. trolejbusu parks** — **Stacijas laukums** trolejbusi kursē pa šādām ielām: Vienības gatve, Jelgavas iela, Akmeņu iela, Valguma iela, Uzvaras bulvāris, Akmens tilts, 11. novembra krastmala, 13. janvāra iela un Marijas iela.

Virzienā **2. trolejbusu parks** — **Iļģuciems** trolejbusi kursē pa šādām ielām: Vienības gatve, Jelgavas iela, Akmeņu iela, Valguma iela, Uzvaras bulvāris, Slokas iela Kalnciema iela, Baložu iela, Kristapa iela, Melnsila iela, Vīlipa iela, Dzirciema iela un Lidoņu iela.

Virzienā **Iļģuciems** — **2. trolejbusu parks** trolejbusi kursē pa šādām ielām: Lidoņu iela, Dzirciema iela, Vīlipa iela, Melnsila iela, Kapseļu iela, Baložu iela, Kalnciema iela, Daugavgrīvas iela, Raņķa dambis, Uzvaras bulvāris, Valguma iela, Akmeņu iela, Jelgavas iela un Vienības gatve.

Maršruts ar mainītu virzienu pieturvietas
-----------------------------------------

Virzienā **2. trolejbusu parks** — **Stacijas laukums** ir 5 pieturas, savukārt virzienā

Virzienā **2. trolejbusu parks** — **Iļģuciems** ir 13 pieturas, savukārt virzienā **Iļģuciems** — **2. trolejbusu parks** ir 15 pieturas.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Nr. | Nosaukums |
| --- | --- |
| 1 | Latvijas Universitātes akadēmiskais centrs |
| 2 | Nacionālā bibliotēka |
| 3 | 11. novembra krastmala |
| 4 | Autoosta |
| 5 | Stacijas laukums |
|

 | 

| Nr. | Nosaukums |
| --- | --- |
| 1 | Latvijas Universitātes akadēmiskais centrs |
| 2 | A. Grīna bulvāris |
| 3 | Nometņu iela |
| 4 | Kalnciema iela |
| 5 | Baložu iela |
| 6 | Melnsila iela |
| 7 | Āgenskalna iela |
| 8 | Kuldīgas iela |
| 9 | Botāniskais dārzs / Rīgas Stradiņa universitāte |
| 10 | Sēlpils iela / Donoru centrs |
| 11 | Slokas iela |
| 12 | Vaidelotes iela |
| 13 | Buļļu iela |
| 14 | Cementa iela |
| 15 | Spilves iela |

 | 

| Nr. | Nosaukums |
| --- | --- |
| 1 | Spilves iela |
| 2 | Cementa iela |
| 3 | Vaidelotes iela |
| 4 | Mazā Stacijas iela |
| 5 | Sēlpils iela / Donoru centrs |
| 6 | Dārza iela |
| 7 | Botāniskais dārzs |
| 8 | Kuldīgas iela |
| 9 | Melnsila iela |
| 10 | Kapseļu iela |
| 11 | Slokas iela |
| 12 | Daugavgrīvas iela |
| 13 | Uzvaras bulvāris |
| 14 | Valguma iela |
| 15 | Latvijas Universitātes akadēmiskais centrs |
|

 |

### Agrākie pieturvietu nosaukumi

* "Centrālā stacija" (pārdēvēta par "Stacijas laukums")
* "*Stockmann* centrs" (pārdēvēta par "Autoosta")
* "Rīgas Tehniskā Universitāte" (pārdēvēta par "Rātslaukums")
* "Rātslaukums" (galapunkts slēgts, pagarinot maršrutu līdz Stacijas laukumam)
* "Valguma iela" (pārdēvēta par "Nacionālā bibliotēka")
* "Raņķa dambis" (pārdēvēta par "Uzvaras bulvāris")
* "6. slimnīca" (pārdēvēta par "Sēlpils iela / Donoru centrs")
* "Slokas iela" (virzienā uz Stacijas laukumu pārdēvēta par "Mazā Stacijas iela")
* "Tirdzniecības centrs" (pārdēvēta par "Cementa iela")
* "Iļģuciems-2" (pārdēvēta par "Iļģuciems")

Skatīt arī
----------

* Trolejbusu satiksme Rīgā
* Sabiedriskais transports Rīgā
* Rīgas satiksme

Piezīmes un atsauces
--------------------

### Atsauces

1. ↑  Trolejbusu maršrutu saraksts, riga.mashke.org
2. 1 2 3  9. trolejbusu maršruts, Rīgas satiksmes Facebook konts
3. ↑  Trolejbusu satiksmes hronoloģija 1996. — 2000. riga.mashke.org
4. ↑  Trolejbusu galapunktu pārceļ ar pārparatumiem, diena.lv
5. ↑  8.trolejbuss maina numuru, diena.lv
6. 1 2 3  Rekonstrukcijas darbu dēļ tiks slēgta Mazā Bezdelīgu iela, diena.lv
7. ↑  "Nacionālās bibliotēkas" vārdā pārdēvēs trīs sabiedriskā transporta pieturas, kasjauns.lv
8. ↑  Rīgas satiksme vairs "nereklamēs" Stockmann - sabiedriskā transporta pieturvieta pārdēvēta Arhivēts 2014. gada 26. augustā, *Wayback Machine* vietnē. focus.lv
9. ↑  «No 21. novembra būs izmaiņas 9. trolejbusa maršrutā virzienā uz Iļģuciemu». Arhivēts no oriģināla, laiks: 2023. gada 9. novembrī. Skatīts: 2023. gada 9. novembrī.

Ārējās saites
-------------

* rigassatiksme.lv
* 9. trolejbusu maršruts rudenī (skats no vadītāja kabīnes) *YouTube*
* 9. trolejbusu maršruts ziemā (skats no vadītāja kabīnes) *YouTube*
* 9. trolejbusu maršruts virzienā "Stacijas laukums - Iļģuciems" ziemā (filmēts caur salona logu) *YouTube*
* 9. trolejbusu maršruts virzienā "Stacijas laukums - Iļģuciems" pavasarī (filmēts caur salona logu) *YouTube*
* 9. trolejbusu maršruts no pieturas "Spilves iela" līdz Vīlipa ielai (skats no vadītāja kabīnes) *YouTube*
* 9. maršruta trolejbuss zem Vanšu tilta *YouTube*

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * s
* d
* l
Sabiedriskais transports Rīgā |
| --- |
|  |
| Autobuss | 
* 2
* 3
* 4
* 5T
* 6
* 7
* 8
* 9
* 10
* 11
* 12
* 13
* 15
* 16
* 18
* 20
* 21
* 22
* 23
* 24
* 25
* 26
* 28
* 29
* 30
* 31
* 32
* 33
* 34
* 36
* 37
* 38
* 39
* 41
* 43
* 44
* 46
* 47
* 48
* 49
* 50
* 51
* 52
* 53
* 54
* 55
* 56
* 57
* 58
* 60
* 63

 |  |
|  |
| Trolejbuss | 
* 1
* 3
* 4
* 5
* 9
* 11
* 12
* 13
* 14
* 15
* 16
* 17
* 18
* 19
* 20
* 22
* 23
* 25
* 27
* 31
* 34
* 35

 |
|  |
| Tramvajs | 
* 1
* 2
* 5
* 7
* 10
* 11

 |
|  |
| Citi | 
* Metro
* Ūdensceļu satiksme
* Mikroautobusu satiksme

 |

 |